PRITARTA
Kretingos rajono savivaldybės tarybos
2026 m. rugsėjo 24 d. sprendimu Nr. T2-
BENDRADARBIAVIMO SUTARTIS DĖL KELEIVIŲ VEŽIMO REGULIARAUS SUSISIEKIMO MARŠRUTO KRETINGA–KLAIPĖDA–KRETINGA FINANSAVIMO

2026 m.                   d.
I. SUTARTIES ŠALYS
Kretingos rajono savivaldybė, juridinio asmens kodas 111106657, buveinė registruota Savanorių g. 29A, LT-97111 Kretinga, atstovaujama Kretingos rajono savivaldybės mero Antano Kalniaus, veikiančio pagal Kretingos rajono savivaldybės tarybos 2026 m. rugsėjo    d. sprendimą Nr. T2-        „Dėl pritarimo bendradarbiavimo sutarties pasirašymui su Klaipėdos rajono savivaldybe ir uždarąja akcine bendrove Kretingos autobusų parku“ (toliau – Maršruto organizatorius), 
Klaipėdos rajono savivaldybė, juridinio asmens kodas 111103732, buveinė registruota Klaipėdos g. 2, LT-96130 Gargždai, atstovaujama Klaipėdos rajono savivaldybės mero Broniaus Markausko, veikiančio pagal Klaipėdos rajono savivaldybės tarybos 2026 m. rugsėjo     d. sprendimą Nr.                                                                                     (toliau – Bendradarbiaujanti savivaldybė) ir 
UAB Kretingos autobusų parkas, juridinio asmens kodas 163994611, buveinė registruota Vytauto g. 114, LT-97133 Kretinga, atstovaujamas direktoriaus Gintaro Neniškio (toliau – Vežėjas), veikiančio pagal bendrovės įstatus,
toliau kartu vadinamos Šalimis, o kiekviena atskirai – Šalimi, siekdamos reglamentuoti viešojo susisiekimo maršruto Kretinga–Klaipėda–Kretinga organizavimo ir negautų pajamų kompensavimo tvarką, sudaro šią bendradarbiavimo sutartį (toliau – Sutartis).
II. SUTARTIES OBJEKTAS
1. Šios Sutarties tikslas yra nustatyti Šalių bendradarbiavimo sąlygas, organizuojant viešojo susisiekimo maršrutą Kretinga–Klaipėda–Kretinga (toliau – Maršrutas) ir kompensuojant negautas pajamas, susidariusias dėl keleiviams taikytų transporto lengvatų.
2. Maršruto organizatorius organizuoja viešojo susisiekimo Maršrutą.
3. Vežėjas vykdo keleivių vežimą Maršrutu pagal galiojančius teisės aktus ir su Maršruto organizatoriumi sudarytus susitarimus.
4. Bendradarbiaujanti savivaldybė, atsižvelgdama į tai, kad dalis maršruto driekiasi Klaipėdos rajono savivaldybės teritorija, prisideda prie kompensuotinų negautų pajamų finansavimo šioje Sutartyje nustatyta tvarka ir apimtimi.
5. Šalių finansiniai įsipareigojimai nustatomi tik šioje Sutartyje numatytos kompensuotinos negautų pajamų dalies apimtyje.
III. ŠALIŲ ĮSIPAREIGOJIMAI IR ATSAKOMYBĖ
6. Maršruto organizatorius įsipareigoja:
6.1. organizuoti Maršrutą teisės aktų nustatyta tvarka;
6.2. bendradarbiauti su Bendradarbiaujančia savivaldybe sprendžiant klausimus, susijusius su Maršruto vykdymu.
7. Bendradarbiaujanti savivaldybė įsipareigoja:
7.1. šioje Sutartyje nustatyta tvarka prisidėti prie kompensuotinų negautų pajamų finansavimo;
7.2. bendradarbiauti su kitomis Šalimis vykdant šią Sutartį.
8. Vežėjas įsipareigoja:
8.1. vykdyti keleivių vežimą Maršrutu;
8.2. teikti Šalims ataskaitas ir kitus dokumentus, reikalingus kompensacijai apskaičiuoti;
8.3. užtikrinti pateikiamų duomenų teisingumą ir pagrįstumą.
9. Bendradarbiaujanti savivaldybė turi teisę tikrinti Vežėjo pateiktų duomenų pagrįstumą ir prašyti papildomų dokumentų.
10. Bendradarbiaujanti savivaldybė neprisiima Maršruto organizatoriaus funkcijų ir neatsako už Vežėjo veiklos nuostolius, išskyrus šioje Sutartyje nustatytus finansinius įsipareigojimus.
IV. MOKĖJIMAI, ATSISKAITYMAI IR APMOKĖJIMO ŠALTINIS
11. Vežėjas, pasibaigus ataskaitiniam kalendoriniam mėnesiui, iki kito mėnesio 10 (dešimtos) dienos Šalims pateikia praėjusio ataskaitinio laikotarpio kompensuotinų negautų pajamų ataskaitą (Sutarties priedas Nr. 1) ir ataskaitą apie parduotus su nuolaida važiavimo autobusais maršrutu Kretinga–Klaipėda–Kretinga bilietus per mėnesį (Sutarties priedas Nr. 2).
12. Vežėjas Maršruto organizatoriui ir Bendradarbiaujančiai savivaldybei per Sąskaitų administravimo bendrąją informacinę sistemą (SABIS) pateikia elektroninį finansinės apskaitos dokumentą (sąskaitą).
13. Šalys, įvertinusios Vežėjo pateiktas ataskaitas, atsiskaito su Vežėju per 30 dienų pagal pateiktą sąskaitą faktūrą nuo sąskaitos gavimo dienos.
14. Vežėjas atsako už ataskaitoje pateiktų duomenų teisingumą, išsamumą ir pagrįstumą.
15. Kompensuotina suma už pagal šią Sutartį prisiimtus įsipareigojimus Maršrute taip:
15.1. kompensuotina suma pagal šią Sutartį apskaičiuojama nuo negautų pajamų, susidariusių dėl keleiviams taikytų transporto lengvatų Maršrute;
15.2. kompensuotinų negautų pajamų dalis, tenkanti kiekvienai savivaldybei apskaičiuojama proporcingai Maršruto kilometrų daliai savivaldybės teritorijoje;
15.3. Bendradarbiaujanti savivaldybė kompensuoja 40 procentų kompensuotinų negautų pajamų dalies, tenkančios Klaipėdos rajono savivaldybės teritorijoje esančiai maršruto daliai. Jokios kitos Vežėjo išlaidos, sąnaudos ar veiklos nuostoliai pagal šią Sutartį Bendradarbiaujančios savivaldybės nekompensuojami; 
15.4. Maršruto organizatorius kompensuoja 60 procentų kompensuotinų negautų pajamų sumos. Vežėjas Maršruto organizatoriui pateikia mėnesio ataskaitinio laikotarpio patirtų negautų pajamų ataskaitą, iš kurios atimama Bendradarbiaujančios savivaldybės mokama suma.
16. Jeigu pateiktoje ataskaitoje nustatomi netikslumai arba kompensacijai apskaičiuoti nepakanka duomenų, Šalys turi teisę pareikalauti papildomos informacijos ar dokumentų. Tokiu atveju atsiskaitymo terminas skaičiuojamas nuo visų tinkamų dokumentų pateikimo dienos.
V. ŠALIŲ ATSAKOMYBĖ
17. Šalys atsako už šioje Sutartyje nustatytų įsipareigojimų tinkamą ir savalaikį vykdymą Lietuvos Respublikos teisės aktų nustatyta tvarka.
18. Šalys įsipareigoja gautos informacijos neplatinti ir naudoti tik šiai Sutarčiai vykdyti.
19. Vežėjas atsako už Šalims teikiamų ataskaitų, skaičiavimų ir kitų dokumentų teisingumą, išsamumą bei pagrįstumą.
20. Nustačius, kad Vežėjas pateikė neteisingus, nepilnus ar tikrovės neatitinkančius duomenis, Šalys turi teisę sustabdyti kompensacijos mokėjimą iki pažeidimų pašalinimo.
21. Jeigu nustačius pažeidimus paaiškėja, kad Vežėjui buvo išmokėta didesnė kompensacija, negu jam priklausė pagal Sutartį, permokėta suma grąžinama arba išskaičiuojama iš kitais laikotarpiais mokėtinų sumų.
22. Bendradarbiaujančios savivaldybės atsakomybė pagal šią Sutartį apsiriboja Sutartyje nustatytos kompensuotinų negautų pajamų dalies finansavimu.
23. Bendradarbiaujanti savivaldybė neatsako už:
23.1. Vežėjo veiklos nuostolius;
23.2. Vežėjo prievoles tretiesiems asmenims;
23.3. Maršruto organizavimo sprendimus;
23.4. žalą, atsiradusią dėl Vežėjo veiklos.
24. Šalys neatsako už savo įsipareigojimų nevykdymą, jei tai lėmė nenugalimos jėgos (force majeure) aplinkybės, patvirtintos Lietuvos Respublikos teisės aktų nustatyta tvarka.
VI. GINČŲ SPRENDIMO TVARKA
25. Klausimai, kurie nereglamentuoti šioje Sutartyje, sprendžiami vadovaujantis Lietuvos Respublikos civiliniu kodeksu ir kitais Lietuvos Respublikos teisės aktais.
26. Visi nesutarimai ar ginčai, kylantys dėl šios Sutarties vykdymo, aiškinimo ar taikymo, pirmiausia sprendžiami Šalių derybomis.
27. Šalis, mananti, kad jos teisės ar teisėti interesai buvo pažeisti, pateikia kitai Šaliai rašytinę pretenziją. Pretenziją gavusi Šalis privalo ją išnagrinėti ir pateikti atsakymą ne vėliau kaip per 20 darbo dienų nuo jos gavimo dienos.
28. Kilus ginčui dėl kompensacijos apskaičiavimo, Vežėjas privalo pateikti papildomus paaiškinimus, skaičiavimus ir kompensacijos dydį pagrindžiančius dokumentus.
29. Nepavykus ginčo išspręsti derybų būdu, ginčas nagrinėjamas Lietuvos Respublikos teisės aktų nustatyta tvarka.
VII. KITOS SUTARTIES SĄLYGOS
30. Visi šios Sutarties pakeitimai ir papildymai galioja tik tuo atveju, jei jie sudaryti raštu ir pasirašyti visų Šalių.
31. Pasikeitus teisės aktams, reglamentuojantiems keleivių vežimo organizavimą, transporto lengvatų kompensavimą ar savivaldybių finansinius įsipareigojimus, Šalys įsipareigoja inicijuoti Sutarties pakeitimus.
32. Pasikeitus maršruto trasai, maršruto ilgiui arba kilometrų pasiskirstymui savivaldybių teritorijose, Šalys peržiūri ir, esant poreikiui, pakeičia kompensacijos apskaičiavimo tvarką bei proporcijas.
33. Pasikeitus Šalių rekvizitams, adresams ar kitiems kontaktiniams duomenims, apie tai kitoms Šalims turi būti pranešta per 5 darbo dienas.
34. Bendradarbiaujančios savivaldybės dalyvavimas šioje Sutartyje negali būti aiškinamas kaip Maršruto organizatoriaus funkcijų perėmimas ar įsipareigojimas kompensuoti Vežėjo veiklos nuostolius, išskyrus šioje Sutartyje nustatytą kompensuotinų negautų pajamų dalį.
35. Esant prieštaravimui tarp Sutarties ir jos priedų nuostatų, taikomos Sutarties nuostatos.
VIII. BAIGIAMOSIOS NUOSTATOS
36. Sutartis įsigalioja nuo pirmosios kalendorinės dienos mėnesio, einančio po mėnesio kurį ją pasirašo abi Šalys, ir galioja iki 2031 m. gruodžio 31 d.
37. Sutarties galiojimas automatiškai pratęsiamas penkerių metų laikotarpiui, jeigu nė viena iš Šalių ne vėliau kaip prieš 6 mėnesius iki Sutarties galiojimo pabaigos raštu nepraneša apie nepritarimą pratęsimui. Bendradarbiaujanti savivaldybė turi teisę iki pratęsimo dienos inicijuoti kompensacijų paskirstymo proporcijų ir kitų esminių Sutarties sąlygų peržiūrą.
38. Sutartis gali būti keičiama ar papildoma tik rašytiniu visų Šalių susitarimu.
39. Kiekviena Šalis turi teisę inicijuoti Sutarties sąlygų peržiūrą, jeigu iš esmės pasikeičia aplinkybės, turinčios įtakos Sutarties vykdymui.
40. Sutartis gali būti nutraukta:
40.1. visų Šalių rašytiniu susitarimu;
40.2. vienos Šalies iniciatyva apie tai raštu įspėjus kitas Šalis ne vėliau kaip prieš 90 kalendorinių dienų;
40.3. kitais Lietuvos Respublikos teisės aktuose nustatytais atvejais.
41. Sutarties nutraukimas neatleidžia Šalių nuo pareigos atsiskaityti už laikotarpį iki Sutarties nutraukimo dienos.
IX. SUTARTIES PRIEDAI
42. Neatskiriama šios Sutarties dalis yra Priedas Nr. 1 „Kompensuotinų negautų pajamų už keleivių vežimą maršrutu Kretinga–Klaipėda–Kretinga mėnesio ataskaita“ ir Priedas Nr. 2 „Ataskaita apie parduotus su nuolaida važiavimo autobusais maršrutu Kretinga–Klaipėda–Kretinga bilietus per mėnesį“.
X. ŠALIŲ REKVIZITAI
[bookmark: _Hlk230791671]

Kretingos rajono savivaldybė
Savanorių g. 29A, LT-97111 Kretinga
Kodas 111106657
Tel. +370 445 512 94
El. p. savivaldybe@kretinga.lt

Kretingos rajono savivaldybės meras
Antanas Kalnius


Klaipėdos rajono savivaldybė
Klaipėdos g. 2, LT-96130 Gargždai
Kodas 111103732
Tel. +370 46 211 116
El. p. savivaldybe@klaipedos-r.lt

Klaipėdos rajono savivaldybės meras
Bronius Markauskas



UAB Kretingos autobusų parkas
Vytauto g. 114, LT-97133 Kretinga
Kodas 163994611
Tel. +370 445 789 97
[bookmark: _Hlk239081143][bookmark: _Hlk238124800]El. p. info@kretingosap.lt
A. s. Nr. LT 114010041800090294
Luminor Bank AS
Banko kodas 40100

Direktorius
Gintaras Neniškis












202_ m. 	d. Sutarties Nr. 	
Priedas Nr. 1


UŽDAROJI AKCINĖ BENDROVĖ KRETINGOS AUTOBUSŲ PARKAS
Kodas 163994611, Vytauto g. 114, LT-97134 Kretinga, tel. (0 445) 78 997, el. p. info@kretingosap.lt

Kretingos rajono savivaldybei
Klaipėdos rajono savivaldybei


KOMPENSUOTINŲ NEGAUTŲ PAJAMŲ UŽ KELEIVIŲ VEŽIMĄ MARŠRUTU KRETINGA–KLAIPĖDA–KRETINGA MĖNESIO ATASKAITA

[bookmark: _Hlk237942439]20___ m. 	d. Nr. 	
Kretinga

	Vežėjo keleivių vežimo vietinio (priemiestinio) reguliaraus susisiekimo autobusais rida, km
	

	Vežėjo pajamos, gautos iš keleivių, vežant vietinio (priemiestinio)
reguliaraus susisiekimo autobusais, Eur (Sutarties 2 priedo 4 stulpelis)
	

	Vežėjo negautų pajamų dėl keleivių vežimo vietinio (priemiestinio)
reguliaraus susisiekimo autobusų maršrutu kompensavimo dydis, Eur
(Sutarties 2 priedo 5 stulpelio reikšmė)
	

	Patikslinta kompensacijų suma už praeitą ataskaitinį laikotarpį (su „-“, jei
kompensacija buvo permokėta, su „+“, jei ji buvo išmokėta ne visa)
	

	Klaipėdos rajono savivaldybės kompensuojama suma (40 procentų) už ataskaitinį laikotarpį, Eur (Sutarties 2 priedo 5 stulpelio reikšmė x 40 %)
	

	Kretingos rajono savivaldybės kompensuojama suma (60 procentų) už ataskaitinį laikotarpį, Eur (Sutarties 2 priedo 5 stulpelio reikšmė x 60 %)
	



[bookmark: _Hlk237942542]Direktorius		(Parašas)	         (Vardas ir pavardė)
Vyr. buhalteris	(Parašas)	         (Vardas ir pavardė)

202_ m. 	d. Sutarties Nr. 	
Priedas Nr. 2


[bookmark: _Hlk237942239]UŽDAROJI AKCINĖ BENDROVĖ KRETINGOS AUTOBUSŲ PARKAS
Kodas 163994611, Vytauto g. 114, LT-97134 Kretinga, tel. (0 445) 78 997, el. p. info@kretingosap.lt

Kretingos rajono savivaldybės administracijai
[bookmark: _Hlk237937636]Klaipėdos rajono savivaldybės administracijai


[bookmark: _Hlk237942696]ATASKAITA
APIE PARDUOTUS SU NUOLAIDA VAŽIAVIMO AUTOBUSAIS MARŠRUTU KRETINGA–KLAIPĖDA–KRETINGA BILIETUS PER MĖNESĮ

20___ m. 	d. Nr. 	
Kretinga

	

Bilietų rūšis
	
Nuolaida, procentais
	
Parduotų su
 nuolaida 
bilietų
skaičius,
vienetais
	
Gauta pajamų už parduotus
 su nuolaida bilietus, eurais
	Išlaidų (negautų pajamų) dėl keleiviams suteiktų važiavimo vietinio (priemiestinio) reguliaraus susisiekimo autobusais lengvatų kompensavimo (atlyginimo) dydis, eurais 

	1
	2
	3
	4
	5

	Vienkartiniai
	50
	
	
	

	
	80
	
	
	

	
	100
	
	
	

	Terminuoti
	50
	
	
	

	
	80
	
	
	

	                                                                                  Iš viso
	



Direktorius		(Parašas)	         (Vardas ir pavardė)
Vyr. buhalteris	(Parašas)	         (Vardas ir pavardė)


